《次朱震远韵》
宋代·裘万顷

芳池绿水自生肥，上有轩窗隐翠微。
花竹旧尝开小迳，门阑今又启重扉。
直须阊阖排云去，要看长安跃马归。
词赋合魁天下士，春光端不负刘煇。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。